
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 13T/41/2026 8826010218 18. 06. 2026 Mgr. Anna Monoková ECLI:SK:OSVT:2026:8826010218.1
TRESTNÝ ROZKAZ V MENE SLOVENSKEJ REPUBLIKY Okresný súd Vranov nad Topľou samosudkyňou Mgr. Annou Monokovou podľa § 353 ods. 1 Trestného poriadku v spojení s § 241 ods. 1 písm. j) Trestného poriadku dňa 18. júna 2026 takto rozhodol: rozhodol: Obvinený A. B., nar. XX.X.XXXX vo C. A. B., trvale bytom D. XXX, okr. C. A. B., uznáva
sa
za
v i n n é h o, ž e
dňa 28.12.2025 v čase približne o 20:15 hod. viedol osobné motorové vozidlo (ďalej len „OMV“) značky Lada A., ev. č.: D. XXXXX po štátnej ceste č. 1/18, kde na 263,5 km, medzi obcami Soľ a Hlinné, v smere na obec Hlinné na rovnom úseku cesty sa dostatočne nevenoval vedeniu vozidla, následkom čoho s OMV zišiel mimo cestu vpravo v smere jeho jazdy, kde narazil do stromu, v dôsledku čoho spolujazdec sediaci vpredu vedľa vodiča E. F., bytom D. XXX utrpel pomliaždenie tváre v oblasti čela, 2 tržné rany tváre v oblasti nad pravou očnicou, tržnú ranu na brade vľavo, trieštivú zlomeninu krčka sánky vpravo s posunom, pomliaždenie s krvnou podliatinou pľúc obojstranne, pomliaždenie brušnej steny ťažkého stupňa s viacerými poraneniami pobrušnice, roztrhnutie veľkej predstery s pomliaždením a krvnými podliatinami viacerých oblastí hrubého čreva, zlomeninu vonkajšieho pravého členka bez posunu a šok z krvácania do brušnej dutiny stredného stupňa s dobou liečenia v priemere do 3 až 6 mesiacov (nad 42 dní), pričom vodičovi bola v dychu dňa 28.12.2025 v čase o 20:37 hod. nameraná hodnota 0,49 mg etanolu na liter vydychovaného vzduchu a následne 1. opakovanou dychovou skúškou dňa 28.12.2025 v čase o 21:10 hod. mu bola nameraná hodnota 0,42 mg etanolu na liter vydychovaného vzduchu, pričom podľa znaleckého posudku sa nemusel nachádzať v stave vylučujúcom spôsobilosť, čím takto obvinený porušil ustanovenie § 4 ods. 2 písm. d), ako aj ustanovenie § 137 ods. 1, ods. 2 písm. a), písm. c) zákona č. 8/2009 Z. z o cestnej premávke v znení neskorších predpisov teda inému z nedbanlivosti spôsobil ťažkú ujmu na zdraví a čin spáchal závažnejším spôsobom konania porušením dôležitej povinnosti uloženej mu podľa zákona tým spáchal prečin ublíženia na zdraví podľa § 157 ods. 1, ods. 2 písm. a) Trestného zákona s poukazom na § 138 písm. h) Trestného zákona
za to mu ukladá podľa § 157 ods. 2 Trestného zákona trest odňatia slobody vo výmere 15 ( pätnásť ) mesiacov. Podľa § 49 ods. 1 písm. a) Trestného zákona výkon uloženého trestu odňatia slobody podmienečne odkladá. Podľa § 50 ods. 1 Trestného zákona určuje skúšobnú dobu podmienečného odsúdenia na 20 ( dvadsať ) mesiacov. Podľa § 61 ods. 1, ods. 2 Trestného zákona trest zákazu činnosti vedenia motorových vozidiel všetkých druhov v trvaní 24 ( dvadsaťštyri ) mesiacov. Podľa § 288 ods. 1 Trestného poriadku poškodenú spoločnosť Union zdravotná poisťovňa, a.s., so sídlom Karadžičova 10, 814 53 Bratislava, IČO: 36 284 831 a Sociálnu poisťovňu, pobočka Vranov nad Topľou, so sídlom Rázusova 128, Vranov nad Topľou, IČO: 30 807 484 s nárokom na náhradu škody odkazuje na civilný proces, prípadne na konanie pred iným príslušným orgánom. Poučenie: Proti trestnému rozkazu môže podať odpor do 8 dní odo dňa jeho doručenia obvinený a osoby, ktoré sú oprávnené podať v jeho prospech odvolanie, ako aj prokurátor. Odpor sa podáva na súde, ktorý trestný rozkaz vydal. Osobám, ktoré môžu podať odvolanie v prospech obvineného, okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr (§ 355 ods. 1 Tr. por.). Proti výroku o náhrade škody, ktorým bola priznaná náhrada škody, môže poškodený podať odpor; ak poškodený odpor podal, trestný rozkaz sa ruší vo výroku o náhrade škody. Samosudca odkáže uznesením poškodeného na civilný proces, prípadne na konanie pred iným príslušným orgánom. Rovnako sa postupuje aj vtedy, ak odpor proti výroku o náhrade škody podá iná oprávnená osoba (§ 355 ods. 2 Tr. por.). Ak proti trestnému rozkazu podala oprávnená osoba v lehote odpor, samosudca rozhodne podľa § 241 ods. 1 písm. j) o prijatí obžaloby a nariadi vo veci hlavné pojednávanie. Pri prejednávaní veci na hlavnom pojednávaní nie je samosudca viazaný právnou kvalifikáciou ani druhom a výmerou trestu obsiahnutými v trestnom rozkaze. Inak sa trestný rozkaz stane právoplatným a vykonateľným podľa § 356 (§ 355 ods. 3 Tr. por.). Ak bol obvinený stíhaný pre prečin uvedený v § 211, môže poškodený vziať súhlas s trestným stíhaním späť až dovtedy, kým sa trestný rozkaz nedoručí niektorej z osôb, uvedených v ods. 1. Späťvzatím súhlasu sa trestný rozkaz ruší a samosudca trestné stíhanie zastaví ( § 355 ods. 6 Tr. por.). Ak bol vydaný trestný rozkaz, môže prokurátor vziať späť obžalobu dovtedy, kým sa trestný rozkaz nedoručí niektorej z osôb uvedených v ods. 1. Späťvzatím obžaloby sa trestný rozkaz ruší a vec sa vracia do prípravného konania. Trestný rozkaz sa ruší a vec sa vracia do prípravného konania aj vydaním uznesenia, ktorým nadriadený súd na základe sťažnosti podľa § 241 ods. 4 zrušil uznesenie samosudcu o prijatí obžaloby podľa § 241 ods. 1 písm. j) ( § 355 ods. 7 Tr. por. ). Obvinený a osoby, ktoré sú oprávnené podať v jeho prospech odvolanie, zúčastnená osoba ako aj prokurátor môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom ( § 355 ods. 8 Tr. por.).

